**Conselleria d'Educació, Cultura i Esport**

**Conselleria d'Economia Sostenible, Sectors Productius, Comerç i Treball**

*Projecte de Decret \_\_/\_\_, de \_\_ de \_\_\_, del Consell, pel qual es modifica el Decret 74/2019, de 24 de maig, del Consell, el Decret 193/2021, de 3 de desembre, del Consell i l’Ordre 2/2021, de 25 de novembre, conjunta, de la Conselleria d’Educació, Cultura i Esport i de la Conselleria d’Economia Sostenible, Sectors Productius, Comerç i Treball, que regulen l’oferta integrada de formació professional en Instituts d’Educació Secundària autoritzats.*

*Índex*

Preàmbul

Article 1. Objecte

Article 2. Modificacions normatives

Disposició addicional única. Gasto públic

Disposició derogatòria única.

Disposició final primera. Rang normatiu d'ordre

Disposició final segona. Entrada en vigor

Annex I. Modificació del Decret 74/2019, de 24 de maig, del Consell

Annex II. Modificació de l’Ordre 2/2021, de 25 de novembre, conjunta, de la Conselleria d’Educació, Cultura i Esport i de la Conselleria d’Economia Sostenible, Sectors Productius, Comerç i Treball

Annex III. Modificació del Decret 193/2021, de 3 de desembre, del Consell

PREÀMBUL

El Reial decret 62/2022, de 25 de gener, de flexibilització dels requisits exigibles per a impartir ofertes de formació professional conduents a l'obtenció de certificats de professionalitat, així com de l'oferta de formació professional en centres del sistema educatiu i de formació professional per a l'ocupació (BOE núm. 23, 27.01.2022), disposa que el personal docent del sistema educatiu podrà impartir mòduls formatius de certificats de professionalitat i altres accions formatives vinculades al Catàleg Nacional de Qualificacions Professionals, a més dels previstos en el Reial decret 34/2008, de 18 de gener, pel qual es regulen els certificats de professionalitat. A tal efecte, caldrà tindre en compte la correspondència de les unitats de competència associades als mòduls professionals, i recollides expressament en les normes reguladores de cada títol de formació professional, o certificat de professionalitat, amb els mòduls professionals per a la seua convalidació, així com l'atribució docent d'aquests mòduls professionals

Responent a aquestes disposicions, el Decret 74/2019, 24 de maig, del Consell, regula els requisits necessaris i el procediment perquè els instituts d’educació secundària públics autoritzats per a impartir formació professional del sistema educatiu en la Comunitat Valenciana, puguen impartir també formació professional per a l’ocupació i a l’article 5, on estableix els requisits per a l’autorització, al tercer paràgraf de l’apartat b, fa referència a que el personal expert docent dependent de la direcció general competent en matèria de formació professional per a l’ocupació és el responsable d’impartir els mòduls formatius d’un certificat de professionalitat.

La Generalitat de conformitat amb el que disposa l'article 53 de l'Estatut d'Autonomia, ha de garantir el dret a una formació professional adequada, a la formació permanent i als mitjans apropiats d'orientació professional. És per la qual cosa que amb la intenció de facilitar aquest dret té l’obligació de posar a l’abast de la ciutadania tots els recursos de que disposa per a la seua consecució.

Amb aquesta finalitat i tenint en compte el deure de maximitzar la rendibilitat dels seus recursos humans i materials, les conselleries que impulsen aquest Decret necessiten fer partícip el professorat dels centres docents públics sota la seua dependència en la docència de la formació professional per a l’ocupació, impartint els mòduls formatius dels certificats de professionalitat, i per a això cal modificar el referit Decret 74/2019, 24 de maig, del Consell segons el que s’estableix en l’articulat del present Decret.

Així mateix, amb la necessitat de mantindre la coherència de l’ordenament jurídic i facilitar els objectius definits en aquest preàmbul, es fa necessari adequar el contingut del Decret 193/2021, de 3 de desembre, del Consell, d’organització i funcionament dels centres integrats públics de Formació Professional de la Comunitat Valenciana i de l’Ordre 2/2021, de 25 de novembre, conjunta, de la Conselleria d’Educació, Cultura i Esport i de la Conselleria d’Economia Sostenible, Sectors Productius, Comerç i Treball, per la qual es desplega el Decret 74/2019, de 24 de maig, del Consell, pel qual es determinen els requisits i el procediment d’aprovació de l’oferta integrada de Formació Professional en instituts d’Educació Secundària autoritzats a la Comunitat Valenciana.

En la tramitació d’aquesta modificació, el principi de transparència s’ha vist garantit mitjançant la participació activa de les persones i organismes destinatàries d’aquest decret, a través de la negociació en tots els àmbits de participació: Mesa Sectorial d’Educació, Consell Valencià de la Formació Professional i el Consell Escolar Valencià. Tot això, justifica i fa complir els principis de bona regulació disposats en l’article 129 de la Llei 39/2015, d’1 d’octubre, del procediment administratiu comú de les administracions públiques: necessitat, eficàcia, proporcionalitat, seguretat jurídica, transparència i eficiència.

Amb tot, d’acord amb l’article 28.c de la Llei 5/1983, de 30 de desembre, de la Generalitat, del Consell, a proposta del conseller d’Educació, Cultura i Esport, conforme amb el Consell Jurídic Consultiu, prèvia deliberació del Consell, en la reunió de \_\_\_ de \_\_\_\_ de 2022

DECRETE

*Article 1. Objecte*

L’objecte d’aquest Decret és realitzar les modificacions necessàries per tal de permetre la participació del professorat dels centres docents públics dependents de la conselleria competent en matèria d’Educació en la docència en els mòduls formatius dels certificats professionals.

*Article 2. Modificacions normatives*

1. Es modifica l’article 5 del Decret 74/2019, de 24 de maig, del Consell, de determinació dels requisits i el procediment d’aprovació de l’oferta integrada de formació professional en instituts d’educació secundària autoritzats, en els termes establerts en l’annex I del present Decret.

2. Es modifica l’article 13 de l’Ordre 2/2021, de 25 de novembre, conjunta, de la Conselleria d’Educació, Cultura i Esport i de la Conselleria d’Economia Sostenible, Sectors Productius, Comerç i Treball, per la qual es desenvolupa el Decret 74/2019, de 24 de maig, del Consell, en els termes establerts en l’annex II del present Decret.

3. Es modifica l’article 14 del Decret 193/2021, de 3 de desembre, del Consell, d’organització i funcionament dels centres integrats públics de Formació Professional de la Comunitat Valenciana, en els termes establerts en l’annex III del present Decret.

DISPOSICIÓ ADDICIONAL

*Única. Gasto públic*

El present Decret no comporta cap autorització de despesa pública ni modificació dels pressupostos de la Generalitat.

DISPOSICIÓ DEROGATÒRIA

*Única*

Queden derogades totes les normes del mateix rang o d’un rang inferior en el que contradiguen o s’oposen a aquest Decret.

DISPOSICIONS FINALS

*Primera. Rang normatiu d'ordre*

La modificació introduïda per l'apartat 2 de l'articule 2 té rang normatiu d'ordre, quedant autoritzats els titulars amb competències en matèria d'educació i formació professional per a l’ocupació per a que de manera conjunta la modifiquen o deroguen.

*Segona. Entrada en vigor*

Aquest decret entrarà en vigor l’endemà de la publicació en el *Diari Oficial de la Generalitat Valenciana*.

València, \_ de \_\_\_ de 2022

El president de la Generalitat,

Ximo Puig i Ferrer

La consellera d'Educació, Cultura i Esport,

Raquel Tamarit Iranzo

El conseller d'Economia Sostenible, Sectors Productius, Comerç i Treball,

Rafael Climent González

Annex I

*Modificació del Decret 74/2019, de 24 de maig, del Consell*

1. Es modifica l’article 5 del Decret 74/2019, de 24 de maig, del Consell, quedant redactat en els següents termes:

“1. Hauran de complir-se els requisits generals continguts en l’article 12 bis, apartat 1, del Reial decret 34/2008, de 18 de gener, pel qual es regulen els certificats de professionalitat, el qual determina que els centres que impartisquen accions formatives corresponents a certificats de professionalitat hauran de reunir els requisits especificats en els reials decrets que regulen aquests certificats. A més, aquests centres hauran de complir els requisits específics següents:

a) Tindre implantat algun cicle formatiu de la família professional a la qual pertanga el certificat de professionalitat professional la impartició de la qual se li autoritza.

b) Que la utilització d’espais, equipaments i instal·lacions necessaris per a poder impartir els ensenyaments de formació professional per a l’ocupació en els termes previstos per l’administració competent en aquests ensenyaments, no impedisca ni afecte la qualitat de l’oferta de formació professional del sistema educatiu del centre.

2. Els ensenyaments de formació professional per a l’ocupació autoritzats en aquesta modalitat, quan s’impartisquen en un IES, formaran part, amb caràcter general, dels ensenyaments oferits en el centre docent.

3. El personal expert docent dependent de la direcció general competent en matèria de formació professional per a l’ocupació, responsable d’impartir els mòduls formatius que impartisca docència en el mòdul o mòduls formatius d’un certificat de professionalitat professional oferit, s’integrarà, durant el temps necessari per a impartir-los, en el claustre i en el departament didàctic de la família professional corresponent a l’efecte de coordinació per a l’ús de materials, instruments, maquinària i espais, respectant en tot cas les normes internes aprovades per aquest i en rebrà la col·laboració necessària per a desenvolupar la seua tasca, que s’ajustarà en tot cas a la normativa que regule el funcionament dels centres.”

Annex II

*Modificació de l’Ordre 2/2021, de 25 de novembre, conjunta, de la Conselleria d’Educació, Cultura i Esport i de la Conselleria d’Economia Sostenible, Sectors Productius, Comerç i Treball*

1. Modificació de la denominació de l’article 13 de l’Ordre 2/2021, de 25 de novembre, conjunta, de la Conselleria d’Educació, Cultura i Esport i de la Conselleria d’Economia Sostenible, Sectors Productius, Comerç i Treball, per la qual es desplega el Decret 74/2019, de 24 de maig, del Consell.

Es modifica la denominació de l’article 13 de l’Ordre 2/2021, quedant redactat en els següents termes:

“El personal expert docent”

2. Modificació l’article 13 de l’Ordre 2/2021, de 25 de novembre, que queda redactat en els següents termes:

“1. El personal expert docent dependent de la direcció general competent en matèria de Formació Professional per a l’ocupació, responsable d’impartir que imparteix els mòduls formatius d’un certificat de professionalitat professional o qualsevol altra modalitat de Formació Professional referida a unitat de competència en un institut d’ensenyament secundari amb oferta integrada, serà seleccionat segons el que es preveu en el Decret 220/2017, de 29 de desembre, del Consell, pel qual es regula la borsa d’ocupació temporal de personal expert docent i s’aproven les bases del procediment de selecció i nomenament per a la realització d’accions formatives o normativa que el substituïsca.

2. Aquest personal s’integrarà, durant el temps necessari per a impartir els citats ensenyaments, en el claustre i en el departament didàctic de la família professional corresponent a l’efecte de coordinació per a l’ús de materials, instruments, maquinària i espais, respectant en tot cas les normes internes aprovades per aquest i rebent d’aquests la col·laboració necessària per a desenvolupar la seua tasca, ajustant-se, en tot cas, al que es preveu en la normativa que regule el funcionament dels centres, tal com estipula l’article 5 del Decret del Consell 74/2019, de 24 de maig”

Annex III

*Modificació del Decret 193/2021, de 3 de desembre, del Consell*

1. Es modifiquen els punts 3 i 4 de l’article 14 del Decret 193/2021, de 3 de desembre, del Consell, d’organització i funcionament dels centres integrats públics de Formació Professional de la Comunitat Valenciana, que queden redactats en els següents termes:

“3. D’acord amb el que es preveu en la disposició addicional cinquena del Decret 220/2017, de 29 de desembre, del Consell, pel qual es regula la borsa d’ocupació temporal de personal expert docent i s’aproven les bases del procediment d’elecció i nomenament per a La realització d’accions formatives en les quals participe LABORA, mitjançant la impartició total o parcial dels certificats de professionalitat professionals impartits en els centres d’oferta integrada o centres integrats Públics de Formació Professional, podrà atribuir-se directament al personal expert docent depenent de la conselleria competent en matèria de formació per a l’ocupació o al personal docent depenent de la conselleria competent en matèria de formació professional del sistema educatiu.

4. El professorat podrà impartir docència en les accions formatives en les quals participe l’organisme competent en matèria de formació professional, tant ocupacional com contínua, quan es complisquen les següents circumstàncies:

– Es complisquen els requisits establits en el certificat de professionalitat per a impartir mòduls d’aquest.

– Existisca manca o insuficiència d’horari lectiu.

– Sempre que puga assumir-ho d’acord amb el que es preveu en el citat decret.

– Es complisca la normativa que regule l’horari lectiu en aquests centres.

Per a la participació del professorat del sistema educatiu depenent de la conselleria competent en matèria d’educació, en la realització d’accions formatives en les quals participe LABORA, mitjançant la impartició total o parcial dels certificats professionals, serà necessària la seua autorització prèvia per part de la direcció general competent en matèria de formació professional del sistema educatiu.”